Preporuka Lordu Ashdownu : Hitno uspostaviti funkcionalnu ekonomiju, i srušiti paralelne strukture vlasti, 1/5/02. - 2002-05-01
Održiv mir i demokracija u BiH su nemogući sve dok optuženici za ratne zločine nekažnjeno prolaze u Republici Srpskoj.
U izvještaju su dati prijedlozi rješenja krupnih bosansko-hercegovačkih problema ,novom visokom predstavniku u BiH, Lordu Paddyju Ashdownu . Mirela Bruk je tim povodom za razgovor zamolila dvojicu kodirektora instituta Kurta Bassuenera i Erica Wittija koji odgovaraju na pitanje koji su najhitniji zadaci za novog visokog predstavnika. Gospodin Witte izmedjuostaloga kaže: Vjerujemo da je tokom njegovog mandata najhitnije potrebno da se uspostavi funkcionalna ekonomija na cijelom području BiH tako da građani konačno dobiju osjećaj da mogu normalno zarađivati i očekivati svijetlu budućnost u svojoj zemlji. da bi se takvo što učinilo, medjutim, neophodno je u što skorijem roku uspostaviti vladavinu zakona. Autori izvještaja također ističu da je drugi važan korak ukloniti paralelne strukture vlasti. Analitičar Baussner napominje da je i za taj problem, koji je isprepleten s politikom i organiziranim kriminalom , jedino rješenje vladavina zakona. Na pitanje kako se uhvatiti u koštac sa 13 različitih struktura vlasti na entitetskim i državnom nivou, Eric Witte predlaže: U pravu ste - ima 13 različitih nivoa vlada predstavljaju 13 različitih birokratskih prepreka koje stoje na putu ekonomskog razvoja i promoviranju biznisa.Stvaranje jedinstvenog ekonomskog prostora preko tih 13 faktičkih vlada moglo bi trajati godinama. Umjesto toga, visoki bi predstavnik trebao stvoriti jedno BH tijelo koje bi sačinjavali pravni, i ekonomski eksperti i stručnjaci za pitanje rada, u koje bi takodjer trebali biti uključeni i savjetnici iz Evropske unije , a u cilju stvaranja jedinstvenog paketa zakona poslovanja kojima bi se poslovi regulirali, i odredjivao porez. U izvještaju Instituta se predlaže visokom predstavniku da djeluje na jačanju centralnih institucija, zatim da oformi tzv. Službu društvenog knjigovodjstva koja bi nadgledala državne, entitetske, kantonalne i općinske finansije. Kurt Bassuener i Eric Witte predlažu takodjer da visoki predstavnik sve carinske prihode preusmjeri iz entitetskih kasa u državnu. Eric Witte visokom predstavniku predlaže i uspostavu Specijalnih snaga za borbu protiv korupcije i terorizma, dok analitičar Bassuener dodaje: Za Sjedinjene Države to je pitanje nacionalne sigurnosti i mislim da se to tako shvata i ovdje i zato vjerujem da će biti određene podrške od strane NATO saveza i Evropskih zemalja. Mislim da je osnovno raditi na onesposobljavanju veza između potencijalnih stranih terorista i lokalnih struktura vlasti koje im možda mogu pružati utočište. Zato je potrebno formiranje ovih specijalnih snaga zajedno sa promoviranjem vladavinu zakona uopće. Dvojica sugovornika su Mireli Bruk kazali da su ovaj izvještaj prije objavljivanja uputili budućem visokom predstavniku Lordu Asdownu koji je potom kazao: Ovaj izvještaj je od velike pomoći u trenucima dok se spremam da postanem sljedeći visoki predstavnik u BiH. S autorima dijelim njihov osjećaj da se hitno mora djelovati.